Gandia aprova els ODS Agenda 2030 i determina les Festes Locals per a l'any 2022
22 juny 2021

## Gandia aprova els ODS Agenda 2030 i determina les Festes Locals per a l'any 202222 juny 2021Última actualització: 30 juny 2022

![](../gestion/img/7bd74e8e39b7cb19c83949d81fdcab9f1aa305a95e48b649938ee11fc2d6c140.jpg)  
  

Aquest matí, en el plenari de l’Ajuntament de Gandia s’han aprovat els objectius de desenvolupaments sostenible de l’Agenda 2030 i l’adhesió a la xarxa d’entitats local per al desenvolupament dels ODS Agenda 2030, a banda de determinar les festes locals de caràcter laboral no recuperable per a l’any 2022.

L’Agenda 2030 dels Objectius de Desenvolupament Sostenible s’ha convertit en l’agenda internacional més ambiciosa de la humanitat. Per primera vegada, una estratègia d’aquestes dimensions s’assumeix des de una perspectiva holística: social, cultural, econòmica i mediambiental. En 2015, tots els Estats Membres de les Nacions Unides aprovaren 17 objectius en els quals s’estableix un pla per aconseguir-los en els propers 15 anys . Aquests connecten l’acció internacional, nacional i local.

L’Ajuntament de Gandia assumeix així el compromís polític i ètic amb l’Agenda 2030 per convertir-la en una prioritat estratègica a nivell local, convençuts de que és el marc de polítiques públiques a seguir en els pròxims anys per al desenvolupament d’una societat més justa, lliure i igualitària.

Pel que respecta al calendari laboral local de l’any vinent, es considera que en el municipi de Gandia les festivitats de Sant Vicent Ferrer i Sant Francesc de Borja tenen un caràcter tradicional i molt arrelat en els costums populars i venen sent declarades habitualment festes locals.

Per tot això i en exercici de les atribucions delegades en matèria de recursos, s’han determinat, per a l’any 2022, les següents festes laborals de caràcter local i no recuperable al terme municipal de Gandia: els dies 25 d’abril de 2022 (celebració de Sant Vicent Ferrer) i 03 d’octubre de 2022 (celebració de Sant Francesc de Borja-Fira de Gandia).

[Twittear](https://twitter.com/share)